
ప్రపంచ తెలుగు మహాసభల్లో భాగంగా సోమవారం రాత్రి జరిగిన కార్యక్రమంలో నందమూరి బాలకృష్ణ ప్రత్యేక ఆకర్షణగా నిలిచారు. తెలుగుదనాన్ని చాటేవిధంగా పంచెకట్టుతో హాజరైన బాలకృష్ణ తన ప్రసంగంతో కూడా సభికుల్ని ఆకట్టుకున్నారు. ‘‘తెలంగాణా గడ్డ మీద పుట్టినవారికి అభిమానించటమూ తెలుసు, ఎదిరించడమూ తెలుసు. మాతృభాష తల్లిపాల వంటిదనీ, పరభాష డబ్బా పాల వంటిదనీ బాపూజీ చెప్పారు. అదేంటో ఇప్పుడంతా డబ్బా పాట మోజులో పడ్డారు. తెలుగు జాతిని మనం గౌరవించాలి అంటే మొదటన మాతృభాషను గౌరవించాలి. తెలుగు భాషలో గోదావరి ఒంపులు, కృష్ణవేణి సొంపులు, నెల్లూరి నెరజాణతనం, రాయలసీమ రాజసం ఉంది. తెలంగాణా మాగాణమే తెలుగు భాష, కోనసీమ లేతకొబ్బరి నీరే తెలుగు భాష. అటువంటి భాష మాట్లాడుతున్నందుకు మనమంతా గర్వపడాలి’’ అని ఆయన అన్నారు.

prapancha telugu mahasabhallo bhagamga somavaram raatri jarigina kaaryakramamlo nandamuri balakrishna pratyeka aakarshanagaa nilichaaru. telugudanaanni chaatevidhamgaa panchekattutho haajaraina balakrishna tana prasangamtho kuudaa sabhikulni aakattukunnaaru. ‘‘telamgaanaa gadda meeda puttinavaariki abhimaaninchatamuu telusu, edirinchadamuu telusu. matrubhasha tallipaala vantidanee, parabhasha dabba paala vantidanee bapuji cheppaaru. adento ippudanta dabba paata mojulo paddaaru. telugu jaatini manam gowravinchaali ante modatana maatrubhaashanu gowravinchaali. telugu bhashalo godavari ompulu, krishnaveni sompulu, nelluri nerajaanatanam, rayalaseema rajasam undi. telamgaanaa maganame telugu bhasha, konaseema letakobbari neere telugu bhasha. atuvanti bhasha maatlaadutunnanduku manamanta garvapadaali’’ ani aayana annaru.